Lola Suárez felicita al pueblu asturianu por consiguir que’l PSOE se vea forciáu a aceutar la Oficialidá
#000000
Foi la presión popular, continuada demientres décades, la que forció al tradicionalmente antiasturianu PSOE a dar un pasu alantre a favor de la oficialidá.
#000001
El decidíu apueste de la población asturiana pola so llingua ya’l trabayu ensin descansu de les organizaciones que, como Andecha Astur, llucharon siempres por ella, llevó al partíu socialista a replantegase la so oposición frontal a la llingua y a incluyir, por pidición d’un ampliu seutor de los sos afiliaos, una enmienda llixeramente favoratible a la oficialidá, polo que nun podemos sinón felicitalos, y felicitamos.
#000002
Sicasí los términos nos que ta redautada la enmienda socialista pola oficialidá nun son tolo contundentes que prestaría, dexando abondo espaciu a estremaes interpretaciones y ambigüedaes, ensin afitar plazos nin concretar el so etereu deseyu de teórica oficialidá en dengún fechu concretu y colando amás nel testu l’inventu del gallegu asturianu, col qu’esti partíu quier francer la xunidá llingüística.
#000003
Per otru llau, nun dexa de ser paradóxica –y non falta d’hipocresía- la desixencia fecha al PSOE “dar yá pasos reales hacia la oficialidá del asturianu” dende Podemos ya IX, partíos que de querer tendríen ya oficializada la llingua nos conceyos de la so xurisdición, afeutando al 70% de la población asturiano.
#000004
Remembremos que, casu de ser ciertes les pallabres d’estos tres partíos (Podemos, PSOE ya IX) la oficialidá podría ser declarada darréu p’alrodiu’l 90% de la población, ensin falta d’esperar pol estatutu. Nes sos manes queda demostrar que nun ye papel moyao.
#000005
Deja un comentario Cancelar respuesta
#000007
Tu dirección de correo electrónico no será publicada. Los campos obligatorios están marcados con *
#000008
Guardar mi nombre, correo electrónico y sitio web en este navegador para la próxima vez que haga un comentario.
#000009
Propuestes escontra la precariedá pal futuro D'Asturies
#000014
Robla: Asturies ye Nación, Principado NON
#000015
Propuesta de rempuesta xunitaria al "Principado"
#000017